ખાનગી સ્કૂલોના એસો. દ્વારા જણાવાયું છે કે, સેન્ટ્રલ બોર્ડ ઓફ સેકન્ડરી એજ્યુકેશનની ગાઈડલાઈન પ્રમાણે ધો.૧માં પ્રવેશ માટેની ઉંમર ૬ વર્ષ નક્કી કરાઈ છે. ત્યારે ૧ જૂન, ૨૦૧૮ના રોજ છ વર્ષ થતાં ન હોય તેવા બાળકોને પ્રવેશ આપવામાં આવે તો સેન્ટ્રલ બોર્ડની ગાઈડલાઈનનો ભંગ ગણાય. જેથી સ્કૂલોએ ૬ વર્ષથી નાના બાળકોને પ્રવેશ આપવાનો ઈનકાર કર્યો છે. આ ઉપરાંત ગુજરાત સરકાર દ્વારા એક નોટીફીકેશન બહાર પાડવામાં આવેલું છે જેમાં નર્સરીમાં ૩ વર્ષથી નાના બાળકોને પ્રવેશ ન આપવાનો આદેશ કરાયો છે. જો, પ્રવેશ ફાળવાય તો સ્કૂલને રૂ. ૧ લાખનો દંડ ફટકારવામાં આવશે તેવી જોગવાઈ છે. હવે ગુજરાત સરકારના આ પરિપત્ર મુજબ જ ૩ વર્ષના બાળકને નર્સરીમાં પ્રવેશ અપાય તો તે ૬ વર્ષનો થાય ત્યારે ધો.૧માં આવે છે. જેથી સરકાર દ્વારા પોતાના જ પરિપત્રનું ઉલ્લંઘન કરવામાં આવી રહ્યો છે.